Mallongvosta papago

La Mallongvosta papago (Graydidascalus brachyurus), konata ankaŭ kiel Larĝvosta papago, estas la ununura specio de papago de la genro Graydidascalus en la subfamilio Arinae de la familio Psittacidae, de afrikaj kaj amerikaj papagoj.

Ĝi troviĝas en Brazilo, Kolombio, Ekvadoro, Franca Gujano, kaj Peruo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Mallongvosta papago estas la nura membro de sia genro kaj ne havas subspeciojn. Ĝiaj plej proksimaj parencoj estas la Flavvizaĝa papago (Alipiopsitta xanthops) kaj la membroj de la genro Pionus.Duarte JMB and Caparroz R (1995) Cytotaxonomic analysis of Brazilian species of the genus Amazona (Psittacidae, Aves) and confirmation of the genus Salvatoria (Ribeiro, 1920). Braz J Genet 18:623-628.Russello, M.A. & Amato, G (2004) "A molecular phylogeny of Amazona: implications for Neotropical parrot biogeography, taxonomy, and conservation.= Mol. Phylogenet. Evol. 30: 421-437.

Aspekto
La mallongvosta papago estas 24 ĝis 25 cm longa kaj pezas 188 ĝis 233 g. Ĝi havas grandan kapon kaj, kiel sugestas ĝia nomo, tre mallongan voston. Plenkreskuloj estas preskaŭ tute verdaj, kio estas flaveca sur iliaj malsupraj partoj kaj iliaj supraj vostokovriloj. Iliaj lorumoj (bridoj) estas malhelaj, kio pluas malantaŭ la okulo. Iliaj unuarangaj flugilplumoj estas pli malhelverdaj kaj iliaj flugilkovriloj havas flavajn randojn. Ilia ŝultro estas ruĝecbruna, kio malofte videblas krom dumfluge. Iliaj eksteraj vostoplumoj havas ruĝajn bendojn ĉe sia bazo. Ilia beko varias de helverda ĝis malhelgriza kaj iliaj irisoj estas oranĝruĝaj. Nematuraj birdoj estas samaj kiel plenkreskuloj, escepte ke ili ne havas ruĝon sur sia vosto.Collar, N., A. Bonan, kaj P. F. D. Boesman (2020). Short-tailed Parrot (Graydidascalus brachyurus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 27an de Februaro, 2023

Distribuado kaj habitato
La mallongvosta papago troviĝas laŭlonge de la rivero Amazono kaj ĝiaj alfluantoj de suda Kolombio, nordorienta Ekvadoro, kaj nordorienta Peruo ĝis Atlantiko. Ĝia teritorio ankaŭ etendiĝas norden laŭlonge de la marbordo de Brazilo en nordoriento de Franca Gujano. Laŭlonge de la riveroj ĝi loĝas en várzea-arbaroj, marĉaj inundebenaĵoj, kaj insuloj; ĉe la marbordo ĝi loĝas en manglejoj. Ĝi ankaŭ loke troviĝas en kultivataj areoj. Laŭ alteco ĝi varias de marnivelo ĝis ĉirkaŭ 400 m.

Kutimaro
Movoj
Oni supozas, ke la mallongvosta papago faras kelkajn movojn, eble reage al la tempo de laŭsezonaj inundoj.

Manĝado
La mallongvosta papago manĝas fruktojn, precipe tiujn de figoj (Ficus), kaj tiujn de kultivita gujavo (Psidium guajava) kaj mango (Mangifera indica). Ĝi ankaŭ manĝas semojn, nuksojn, berojn, kaj la amentojn de Cecropia.

Reproduktado
La reprodukta sezono de la mallongvosta papago ŝajne inkluzivas septembron, sed nenio alia estas konata pri ĝia reprodukta biologio.

 Referencoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Juniper, T., kaj M. Parr (1998). A Guide to the Parrots of the World. Pica Press, East Sussex. .

 Eksteraj ligiloj 

Kategorio:Papagoj
Kategorio:Birdoj de Brazilo
Kategorio:Birdoj de Peruo
Kategorio:Birdoj de Kolombio